ขอให้ สำนักการโยธา กทม. เป็นเจ้าภาพโดยตรง ในการซ่อมไฟส่องสว่าง LED เกาะกลาง ถ.พหลโยธิน ห้าแยกลาดพร้าว ใต้ทางวิ่งรถไฟฟ้า BTS ไฟดับตลอดแนวทุกดวง  (ตามภาพประกอบ)
1. ระหว่างห้าแยกลาดพร้าว - ห้าง เซ็นทรัล ลาดพร้าว
1.1 ไฟกิ่งคู่เสาเหล็ก ระหว่างตอม่อ P16 – P17 ดับทั้งเสา 2 ดวง 
1.2 ไฟกิ่ง ที่ติดตั้งกับเสาตอม่อ P15 ดับ 2 ดวง
1.3 ไฟกิ่ง ที่ติดตั้งกับด้านข้างทางเดินสกายวอร์ค (Sky Walk) ระหว่างตอม่อ P17 – P19 ถ.พหลโยธิน ฝั่งขาออก ดับ 4 ดวง และฝั่งขาเข้า ดับ 4 ดวง
2. ระหว่างห้าแยกลาดพร้าว – สำนักงานธนาคารทหารไทยธนชาต (TTB)
2.1  ไฟกิ่ง ที่ติดตั้งกับเสาตอม่อ ระหว่าง P2 – P13 ถ.พหลโยธิน ฝั่งขาออก ดับ 12 ดวง และฝั่งขาเข้า ดับ 12 ดวง
2.2 ไฟกิ่งคู่เสาเหล็ก ระหว่างตอม่อ P12 – P13 ดับทั้งเสา 2 ดวง
.
ปัญหานี้ผ่านมาหลายเดือน แต่ยังหาเจ้าภาพไม่ได้ โยนเรื่องกันไปมา ถึง 5 หน่วยงานแล้ว
1. บริษัท ระบบขนส่งมวลชนกรุงเทพ จำกัด หรือ บีทีเอส แจ้งว่า ไม่เกี่ยวข้อง อ้างอิงจาก Email Nuduan@bts.co.th เมื่อวันที่ 9 มิ.ย. 67 ได้รับคำชี้แจงกลับมาว่า “จากการตรวจสอบพบว่าเป็นส่วนงานการไฟฟ้าดูแล” 
2. การไฟฟ้านครหลวงเขตบางเขน แจ้งว่า ไม่เกี่ยวข้อง อ้างอิงจาก Traffy Fondue เลขที่ 2024-3NPWQ8 เมื่อวันที่ 11 มิ.ย. 67 ได้รับคำชี้แจงกลับว่า “เสาโครงเหล็กถนนหลัก แขวงการทางดูแลครับ”
3. คุณกุลดิลก หัวหน้าหน่วยอำนวยความปลอดภัย แขวงทางหลวงกรุงเทพ กรมทางหลวง แจ้งว่า “จุดนี้เราไม่เคยเข้าไปซ่อมหรือดูแลครับ เนื่องจากเป็นไฟ LED ที่ติดตั้งใหม่พร้อมการก่อสร้างรถไฟฟ้า BTS” อ้างอิงจาก Line ที่หารือกับคุณกุลดิลก หัวหน้าฝ่ายอำนวยความปลอดภัย แขวงทางหลวงกรุงเทพ เมื่อวันที่ 11 มิ.ย. 67
4. สำนักการโยธา กทม. ส่งเรื่องต่อให้ รฟม. อ้างอิงจาก Traffy Fondue เลขที่ 7ENXEB วันที่ 2 ก.ค. 65
5. การรถไฟฟ้าขนส่งมวลชนแห่งประเทศไทย (รฟม.) แจ้งว่า ไม่เกี่ยวข้อง อ้างอิงจาก Traffy Fondue เลขที่ 7ENXEB วันที่ 25 ส.ค. 65 รฟม. ทำการ “ปิดเรื่อง ไม่เกี่ยวข้อง”
.
ทั้งนี้ ได้เคยแจ้งผ่าน Traffy Fondue ครั้งที่ 1 เลขที่ 2024-6TG7FZ วันที่ 30 เม.ย. 67 ครั้งที่ 2 เลขที่ 2024-D7EL9K วันที่ 16 พ.ค. 67 ครั้งที่ 3 เลขที่ 2024-M33BET วันที่ 30 พ.ค. 67 ครั้งที่ 4 เลขที่ 2024-GNR9T2 วันที่ 10 มิ.ย. 67 ครั้งที่ 5 เลขที่ 2024-8EA6KT วันที่ 9 ก.ค. 67 ครั้งที่ 6 เลขที่ 2024-E32XMN วันที่ 12 ส.ค. 67 ผ่านมานานกว่า 5 เดือนแล้ว แต่ปัญหายังไม่ได้รับการแก้ไขแต่อย่างใด